open-index/open-wikipedia-markdown huggingface dataset:
கார்ட்னர் நிறுவனம்

**கார்ட்னர், இன்க்.** (*Gartner, Inc.*) என்ற நிறுவனம்  ஸ்டாம்போர்டு, கனெக்டிகட், அமெரிக்காவில் தலைமையிடமாக கொண்ட ஒரு தகவல் தொழில்நுட்ப ஆராய்ச்சி மற்றும் ஆலோசனை வழங்கும் நிறுவனம் ஆகும். இது 2001 வரை கார்ட்னர் குழுமம் என அழைக்கப்பட்டது.

கார்ட்னர் வழங்கிய ஆராய்ச்சி மற்றும் தொழில்நுட்ப தகவல்கள் அரசாங்க முகவர், உயர் தொழில்நுட்ப மற்றும் தொலை தொடர்பு நிறுவனங்கள், தொழில்முறை சேவைகள் நிறுவனங்கள்,  முதலீட்டாளர்கள் உள்ளடக்கிய துறைகளில் உள்ள மூத்த தலைவர்களுக்கானதாக இருக்கிறது. 1979ல் உருவான இந்த நிறுவனம் 5700 ஊழியர்களை கொண்டுள்ளது.

மிகைப்படுத்தப்பட்ட சுழற்சி மற்றும் மேஜி கோட்ரண்ட் மூலம் அவர்கள் தங்களது ஆராய்ச்சி முடிவிகளை வெளியிடுகின்றனர்.

## வரலாறு
* 1979 கிடியோன் கார்ட்னர் மூலம் கார்ட்னர் நிறுவனம் நிறுவப்பட்டது
* 1980 இல் பொது நிறுவனமாக ஆனது. பின்னர் லண்டனை சார்ந்த சாட்சி & சாட்சி (Saatchi & Saatchi) விளம்பர நிறுவனத்தால் வாங்கப்பட்டது.
* 1990 இல் அந்நிறுவனத்தை சார்ந்த சிலரால், பெயின் கேபிட்டல் மற்றும் டன் & ப்ராட்ஸ்ட்ரீட் நிறுவனங்களின் நிதி உதவியுடன் வாங்கப்பட்டது
* 2001 கார்ட்னர் என்று பெயர் சுருக்கப்பட்டது.

## ஊடகங்களில்
டைம்ஸ் ஆப் இந்தியா  உள்ளிட்ட செய்தி நிறுவனங்கள் இந்த நிறுவனத்தின் ஆராய்ச்சி தகவல்களைத் தங்களின் செய்திகளில் மேற்கோள் காட்டுகின்றன.

## வெளிப்புற இனைப்புகள்
* http://www.pbs.org/cringely/pulpit/2008/pulpit_20080516_004925.html
* கார்ட்னர் நிறுவனத்தின் இணையதளம்

பகுப்பு: நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
ஜி.ஓ.சி.இ செயற்கைக் கோள்

**ஜி.ஓ.சி.இ செயற்கைக் கோள்**( Gravity Field and Steady-State Ocean Circulation Explorer (GOCE)) , புவி ஈர்ப்பு விசை மற்றும் கடல் மட்டங்களின் மாறுதல்களை அடையாளப்படுத்துவதற்காக ஐரோப்பாவின் விண்வெளி ஆய்வு நிலையமான ஈசா(ESA)வால்  2009-ம் ஆண்டு ஏவப்பட்ட செயற்கைக் கோளாகும். இந்த செயற்கைக் கோள் 4 வருட காலமாக பெருங்கடல், கடல் மட்டம், பனிப்பாலங்களின் செயல்பாடுகள் மற்றும் பூமியின் உட்புறம் குறித்த   தகவல்களை ஆராய்ச்சியாளர்களுக்கு அனுப்பியது .பூமியின் ஈர்ப்பு விசை வேறுபாடுகளை முப்பரிமாணத்தில் வரை படமாக்கி ஆய்வு செய்யக் கூடிய இச்செயற்கைக் கோள் மார்ச் 2011 ஆம் ஆண்டு ஜப்பானைத் தாக்கிய டோஹோகூ பூகம்பத்தில் இருந்து வெளியேறிய ஒலியலைகளையும் கண்டு பிடித்துப் பதிவு செய்தது . எரிபொருள் தீர்ந்துபோன நிலையில் காணப்பட்ட இந்த செயற்கைக் கோள் , 2013 , 11 நவம்பர் அன்று பூமியில் விழுந்தது .'விண்வெளியின் ஃபெராரி' என்று அழைக்கப்பட்ட இந்த செயற்கைகோள் தான் கடந்த 25 ஆண்டுகளுக்கும் மேலான காலப்பகுதியில் பூமிக்குள் தானாக வந்துவிழுந்துள்ள முதலாவது ஐரோப்பிய செயற்கைக் கோள் என்று கருதப்படுகிறது.

## மேற்கோள்கள்

பகுப்பு:செயற்கைக் கோள்கள்
அகல் விளக்கு

**அகல் விளக்கு** என்பது எண்ணெய் விளக்கின் ஒரு வகையாகும். இது பொதுவாக களிமண்ணால் செய்யப்பட்டு மெழுகில் தோய்க்கப்பட்ட பருத்தி திரியால் நெய் அல்லது காய்கறி எண்ணெய் கொண்டு எரியூட்டப்படும். ஆயினும் சில பிறப்பு நிகழ்வுகளில் பித்தளையால் ஆன விளக்குகள் பயன்படுத்துவதும் வழக்கில் உள்ளது.

இந்தியாவில் உருவாகிய இவ்வகை விளக்குகள் பெரும்பாலும் இந்து சமயம், சீக்கியம், சமணம் மற்றும் சரத்துஸ்திர சமயம் போன்றவைகளில் தீபாவளி போன்ற விழா நாட்களில் பெரிதும் பயன்படுத்தப்படுகின்றது. இதே போன்று ஆனால் வேறு வடிவமைப்பில் பௌத்த சமயத்தில் வெண்ணெய் விளக்குகள் பயன்படுத்தப்படுகின்றன என்பது குறிப்பிடத்தக்கது.

## மேற்கோள்கள்

பகுப்பு:விளக்குகள்
பகுப்பு:தமிழர் பயன்பாட்டுப் பொருட்கள்
பகுப்பு:இந்து சமய வழிபாட்டுப் பொருட்கள்
பிராங்க்ஃபுர்ட் புத்தகச் சந்தை

**[[பிராங்க்ஃபுர்ட்]] புத்தகச் சந்தை** , உலகத்தின் மிகப் பெரிய புத்தகச் சந்தையாக கருதப்படுகிறது. ஒவ்வொரு வருடமும் அக்டோபர் மாதம் ஐந்து நாட்கள் நடைபெறும் இச் சந்தையில், முதல் மூன்று நாட்கள் முழுவதுமாகத் தொழில்சார் பணிகள் நடைபெறும். அடுத்த இரண்டு நாட்களுக்கு பார்வையாளர்கள் அனுமதிக்கப்படுவார்கள்.

## மேற்கோள்கள்

பகுப்பு:செருமனி
பகுப்பு:புத்தகக் கண்காட்சிகள்
சலாமரம்

நெசவுத் தொழில் செய்வோர் தறியில் நாடா செல்வதற்காக அமைக்கப்பட்டிருக்கும் மரத்தைச் சலாமரம் என்பர். தறியின் நீளத்திற்குத் தகுந்தவாறு சராசரியாக ஏழு அடி நீளம் உடையதாக இம் மரத்தை அமைத்திருப்பர். இரண்டரை அங்குலத்திற்கு மூன்று அங்குலம் கனம் கொண்டதாக இம்மரம் இருக்கும். அரை அங்குலத்திற்கு 3 அங்குல கனம் கொண்ட தக்கை என்ற வேறொரு மரம் இச் சலாமரத்தின் மேல் பொருத்தப்பட்டிருக்கும்.

பகுப்பு:நெசவு
கோட்டை தொடருந்து நிலையம்

**கோட்டை தொடருந்து நிலையம்** (**கோட்டை புகையிரத நிலையம்**) என்பது கொழும்பிலுள்ள பிரதான தொடருந்து மையப்பகுதி. இலங்கைத் தொடருந்துப் போக்குவரத்துப் பகுதியினால் சேவைக்கு விடப்பட்டுள்ள தொடருந்துகள் இந்நிலையத்தைப் பயன்படுத்துகின்றன. நகரங்களிடைத் தொடருந்துகளும், உள்ளூர்ப் பயணிகளுக்கான தொடருந்துகளும் ஒவ்வொரு நாளும் இங்கிருந்து புறப்படுகின்றன. கோட்டை நிலையம் கொழும்பு மத்தியின் பிரதான தொடருந்து நுழைவாயிலும் நாட்டிலுள்ள பல நகரங்களிடைத் தொடருந்துகளின் முடிவிடமாகவும் உள்ளது.

## உசாத்துணை

பகுப்பு:இலங்கையில் உள்ள தொடருந்து நிலையங்கள்
பகுப்பு:கொழும்பிலுள்ள கட்டடங்களும் கட்டமைப்புக்களும்
பகுப்பு:கொழும்பு மாவட்டத்தில் உள்ள தொடருந்து நிலையங்கள்
இராசத்தானி

**இராசத்தானி** அல்லது  **இராஜஸ்தானி** (*Rajasthani*, தேவநாகரி: , கிரந்தம்:**ராஜஸ்தானி**) இந்திய-ஆரிய மொழிக் குடும்பத்தைச் சேர்ந்த ஓர் மொழியாகும். இம்மொழியை இராச்சசுத்தானிலும் அண்மித்த இந்திய  பாக்கித்தான் மாநிலங்களிலும் ஏறத்தாழ 20 மில்லியன் மக்கள் பேசி வருகின்றனர்.  வழக்கமாக  மார்வாரியும் இராச்சசுத்தானியாக எடுத்துக்கொள்ளப்படுகிறது. இவ்வாறானால் இதனை 50 மில்லியன் மக்கள் பேசி வருகின்றனர். 

## மேற்சான்றுகள்

பகுப்பு:இந்திய-ஆரிய மொழிகள்
பகுப்பு:இராஜஸ்தான்
பகுப்பு:இந்திய மொழிகள்
தூஷணன்

**தூசணன்** இராமாயணக் கதையின் படி, இவன் இராவணனின் தம்பி. மனிதர்களை உண்ணும் ஒரு அரக்கன். தண்டகாரண்யத்தின் ஒரு பகுதியான ஜனஸ்தானம் என்ற வனப்பகுதியை ஆட்சிக்குட்படுத்தியவன். இவர்களின் உடன் பிறந்தவளான சூர்ப்பனகை இராமனால் அவமானப் படுத்தப்பட்ட போது சகோதரன் கரனுடன் இணைந்து இராமனுடன் சண்டையிட்டு சண்டையில் இறந்து விடுகிறான்.

## மேற்கோள்கள்


பகுப்பு:இராமாயணக் கதைமாந்தர்கள்
பகுப்பு:அரக்கர்கள்
இத்தாலிய கம்யூனிஸ்ட் கட்சி

**இத்தாலிய கம்யூனிஸ்ட் கட்சி** இத்தாலியின் முன்னாள் அரசியல் கட்சியாகும்.

இக்கட்சி 1921 சனவரி 21 இல் இத்தாலிய சோசலிசக் கட்சியில் இருந்து பிரிந்து, அமாடியோ போர்டிகா, அண்டோனியோ கிராம்ஷி ஆகியோரால் உருவாக்கப்பட்டது. பாசிச ஆட்சியின் போது இது சட்டவிரோதமாக அறிவிக்கப்பட்டது. இத்தாலிய எதிர்ப்பு இயக்கத்தில் இக்கட்சி முக்கியப் பங்கு வகித்தது. இரண்டாம் உலகப் போரின் பின்னர் இது இத்தாலியின் இரண்டாவது பெரிய கட்சியாக இருந்தது. 1970களில் மூன்றில் ஒரு பங்கு வங்கியை இது கொண்டிருந்தது. 1947 இல் 2.3 மில்லியன் உறுப்பினர்களுடன் மேற்குலகின் மிகப் பெரிய கம்யூனிஸ்டுக் கட்சியாக இருந்தது.

1970கள் அல்லது 1980களில் கோட்பாட்டு பொதுவுடைமைத் தத்துவத்தில் இருந்து சனநாயக சோசலிசத்திற்கு மாறியது 1991 இல், இது கலைக்கப்பட்டு இடது சனநாயகக் கட்சியாக மீண்டும் தொடங்கப்பட்டது.

## மேற்கோள்கள்

பகுப்பு:இத்தாலிய அரசியல் கட்சிகள்
பகுப்பு:பொதுவுடைமை
இழை மின்னோட்டமும் குழாய் மின்னோட்டமும்

எக்சு-கதிர்க் குழாயில் **இழை மின்னோட்டம்** (*filament current*) மற்றும் **குழாய் மின்னோட்டம்** (*tube current*) ஆகிய இருவேறு மின்னோட்டங்கள் பாய்கின்றன. இழை மின்னோட்டம் வெப்ப இலத்திரன்களைக் கொடுக்க எதிர் மின்முனையாகப் பயன்படும் இழையில் பாயும் மின்னோட்டம். இது சில ஆம்பியர் அளவினதாக இருக்கும். குழாய் மின்னோட்டம் குழாயில் எதிர்முனையிலிருந்து நேர்முனையினை நோக்கிப் பாயும் மின்னோட்டமாகும். இம் மின்னோட்டம் பொதுவாக மில்லி ஆம்பியரில் இருக்கும். நோயறி கதிரியலில் இது 120 மில்லி ஆம்பியர் வரையிலும் உள்ளது. 

இவ்விரு மின்னோட்டங்களும் தனித்தனியானவையானாலும் ஒன்றிற்கொன்று தொடர்புடையன. இவைகளை இணைக்கும் ஒரு காரணி எதிர்மின் முனைக்கருகில் காணப்படும் இட மின்னூட்டமாகும் (*Space charge*). குழாயில் இருமின் முனைகளுக்குமுள்ள மின் அழுத்த வேறுபாடு
(P.D) குறைவாக உள்ளபோது, இழையிலிருந்து இலத்திரன்கள் விரைந்து வெளிப்பட்டலும் அவைகள் மெதுவாகவே வேக வளர்ச்சி பெறுகின்றன. இதன் விளைவாக ஒரு இலத்திரன் மேகம் (Electron cloud) உருவாகிறது. இது எதிர்முனைக்கருகிலேயே இருக்கும். இதன் காரணமாக அதிக இலத்திரன்கள் வெளிப்படுவது கட்டுப்படுத்தப்படுகிறது. குறைந்த இழை மின்னோட்டத்தில் குறைந்த மின் அழுத்த வேறுபாட்டிலேயே குழாய் மின்னோட்டம் ஒரு தெவிட்டிய நிலையைப் பெறுகிறது. இந்த மின்னழுத்த வேறுபாட்டைக் கூட்டினாலும் குழாய் மின்னோட்டம் அதிகரிப்பதில்லை. இப்போது இழை மின்னோட்டத்தினை கூட்டியே அதிக மிகுந்த குழாய் மின்னோட்டத்தினைப் பெறமுடியும். இங்கு இழை மின்னோட்டம் எக்சு கதிர்களின் அளவையும் மி.அ.வே. கதிர்களின் பண்பையும் (ஊடுருவற்திறன்) தீர்மானிக்கின்றன.

உதவி-பி.எ ஆர் சி கட்டுரை

பகுப்பு:ஊடுகதிரியல்
புலத்தேர்வி சிதறல் காரணி

கதிர்மருத்துவத்திற்கான கருவிகளில், கோபால்ட்-60, கிளினாக் லினாக்- போன்றவற்றில் கதிர்கள் வெளிப்படும் போது, புல அளவுகளைக் கூட்டும் போது, வளியில் அளவீடுகளைச் செய்யும் போது அளவுகள் சற்று கூடுதலாகக் காணப்படும். இதற்கு முக்கியக் காரணம் காலிமேட்டர் என்கிற புலத்தேர்வியில் தோன்றும் சிதறல்களேயாகும். ஒருகுறிப்பிட்ட புலத்தில் பெறப்பட்ட அளவிற்கும் திட்டமாகக் கொள்ளப்பட்டப் புலத்தின் அளவீட்டிற்கும் உள்ள விகிதம் **புலத் தேர்விக் காரணி** (*Collimator scatter factor*) எனப்படும். இது **வெளிப்படு காரணி** (Output factor) என்றும் கூறப்படும்.

பகுப்பு:ஊடுகதிரியல்
பகுப்பு:கதிர் மருத்துவம்
கதவு சந்தானம்

**கதவு சந்தானம்** என்றழைக்கப்படும் **கே. ஆர். சந்தானகிருஷ்ணன்** (*K. R. Santhanakrishnan*) ஒரு தமிழக ஓவியர் ஆவார். கதவுகளை கருப்பொருளாக கொண்டு பலவிதமான கதவு ஓவியங்களை வரைந்துள்ளார். அதனால் கதவு சந்தானம் என அறியப்படுகிறார்.

## வாழ்க்கை வரலாறு
சந்தானக்கிருஷ்ணன் கும்பகோணம் ஓவியக் கல்லூரியில் இளங்கலை பயின்றார். இவர் சென்னை பல்கலைக்கழகத்தில் முதுகலைப் பட்டம் (மாஸ்டர் ஆஃப் பைன் ஆர்ட்ஸ்) பெற்றார். கதவு சந்தானம் என்ற பெயருக்கான காரணம் கதவுகள் குறித்து அவர் ஓவியம் வரைவது தான்.

ஓவியர் சந்தானம் தன்னுடைய வாழ்க்கையில் வைத்திருக்கும் இலட்சியமே கதவுகளைக் குறித்த ஓவியங்களை மட்டும் வரைவது என்பது தான். இந்தியாவின் பல்வேறு நகரங்களிலும், ஸ்பெயின், பார்சிலோனா போன்ற வெளிநாடுகளிலும் கண்காட்சிகள் நடத்தியிருக்கும் சந்தானம் சில விருதுகளையும் பெற்றிருக்கிறார்.

## ஓவியம்
இவரது ஓவியங்கள் தமிழின மரபையும் அதில் ஒளிந்துள்ள அர்த்தங்களையும் எடுத்துரைக்கும், இந்த ஓவியம்.

## விருதுகள்
2000ஆம் ஆண்டில் தமிழ் நாடு ஓவிய நுண்கலைக் குழு மற்றும் லலித் கலா அகாடமியின் மாநில விருதை பெற்றிருக்கிறார்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## மேற்கோள்கள்


## வெளிப்புற இணைப்புகள்
* அவருடைய தனிப்பட்ட இணையத்தளம்
* http://dressyourhome.in/1167/doors-by-sanatha-krishnan
* கதவு சந்தானம் அவர்களின் முகநூல் தளம்

பகுப்பு:தமிழக ஓவியர்கள்
நெல்லி பிளை

**நெல்லி பிளை** (*Nellie Bly*, **நெலி பிளை**, மே 5, 1864 &ndash; சனவரி 27, 1922) என்ற புனை பெயர் கொண்ட அமெரிக்க இதழியலாளரின் இயற்பெயர் **எலிசெபத் ஜானே காக்ரான்** ஆகும்.

## வாழ்க்கை வரலாறு
வறுமையால் பாதியிலேயே படிப்பை நிறுத்திவிட்டார். பெண்களைப் பற்றி வெறுப்போடு‍ எழுதிய ஒரு‍ பத்திரிக்கைக்கு‍ பதிலளித்து‍ நெல்லி ப்ளை என்ற புனை பெயரில் கடிதம் எழுதினார். அந்த பத்திரிக்கை ஆசிரியர் அவரை வேலைக்கு‍ அழைத்தார். ஆனால் பெண் என்பதால் வேலை தர மறுத்தார். பின் தொடர்ந்து‍ முயன்று‍ வேலையில் அமர்ந்தார். பெண் தொழிலாளிகளின் துயரங்களை எழுதினார். ஒரு‍ கட்டத்துக்கு‍ மேல் சாதாரண விசயங்களை எழுதுமாறு‍ கட்டாயப்படுத்தப்பட்டார். ஒரு‍ மனநோயாளியாக நடித்து‍ பத்து‍ நாட்கள் போய்க் காப்பகத்தில் இருந்து‍ அதை எழுதினார். மனநோய் பற்றிய மருத்துவம், நீதித்துறை, காப்பக நிர்வாகம் அனைத்தையும் அம்பலப்படுத்தினார்.

### உலகைச் சுற்றி
80 நாட்களில் உலகம் சுற்றி வரும் பணியை ஏற்று‍ புறப்பட்டார். மிகத் திறமையாக செயல்பட்டு‍ நீராவிக் கப்பல்கள், ரயில்கள் மூலம் 72 நாட்களிலேயே உலகம் சுற்றி திரும்பினார். செய்திகளும் அனுப்பினார்.

## மேற்கோள்கள்

பகுப்பு:பெண் எழுத்தாளர்கள்
பகுப்பு:அமெரிக்க எழுத்தாளர்கள்
பகுப்பு:1864 பிறப்புகள்
பகுப்பு:1922 இறப்புகள்
முசிரி சுப்பிரமணிய ஐயர்

**முசிரி சுப்பிரமணிய ஐயர்** (*Musiri Subramania Iyer*; ஏப்ரல் 9, 1899 – மார்ச் 25, 1975) ஒரு கர்நாடக இசைப் பாடகர். இவர் மேடை நிகழ்ச்சிகளை 1920 முதல் 1940 வரை செய்தார். இசைக் கச்சேரிகள் செய்வதிலிருந்து ஓய்வு பெற்ற பிறகு, கர்நாடக இசை கற்பிக்கும் ஆசிரியராகவும், கர்நாடக இசை சமூகத்தில் ஒரு முன்னோடியாகவும் இருந்தார்.

## வாழ்க்கை வரலாறு
இவர் 1899 ஆம் ஆண்டு பிறந்தார். இவரின் தந்தை சங்கரா சாஸ்திரி ஒரு சமற்கிருத வல்லுநர். தனக்கு 14 வயதாக இருக்கும் போது நாகலட்சுமியை திருமணம் செய்துகொண்டார்.  இவர் தனது 17ஆவது வயதில் ஆங்கிலம் சரளமாகப் பேச, படிக்க, எழுதக் கற்றுக்கொண்டார்.

ஆரம்ப காலத்தில், இசைப் பயிற்சியை இரண்டு ஆண்டுகளுக்கு எஸ். நாராயணசுவாமி ஐயரிடம் கற்றார். பின் கரூர் சின்னசுவாமி ஐயர் மற்றும் டி. எஸ். சபேச ஐயர் ஆகியோரிடமிருந்து இருந்து இசை கற்று, 19 வயதில் தனது முதல் கச்சேரியில் பாடினார். முசிறி சுப்ரமணிய ஐயர் இந்நாட்டின் இருபதாம் நூற்றாண்டில் கர்நாடக இசை வல்லுநர்களில் ஒருவராகக் கருதப்படுகிறார்.

## இசைப் பணி
### இவரின் மாணவர்கள்
# டி. கே. கோவிந்தராவ்
# மணி கிருஷ்ணஸ்வாமி
# பம்பாய் சகோதரிகள்
# சுகுணா புருசோத்தமன்
# சுகுணா வரதாச்சாரி

### வகித்த பதவிகள்
* 1949-1965 சென்னை மத்திய கர்நாடக இசை கல்லூரி முதல்வர்
* ஸ்ரீ தியாகராஜர் பிரம்ம மகோத்வ சபா கவுரவ செயலாளர் மற்றும் பொருளாளர்

## விருதுகள் மற்றும் பட்டங்கள்
* சங்கீத கலாநிதி விருது, 1939. வழங்கியது: மியூசிக் அகாதெமி, சென்னை
* சங்கீத நாடக அகாதமி விருது, 1957. வழங்கியது: சங்கீத நாடக அகாதமி
* இசைப்பேரறிஞர் விருது, 1963. வழங்கியது: தமிழ் இசைச் சங்கம், சென்னை.
* சங்கீத கலாசிகாமணி விருது, 1966. வழங்கியது: தி இந்தியன் ஃபைன் ஆர்ட்ஸ் சொசைட்டி
* 1971இல் பத்ம பூஷன்
* 1999இல் அவரது பெயரில் தபால் தலை வெளியிடப்பட்டது.

## மேற்கோள்கள்

பகுப்பு:கருநாடக இசைப் பாடகர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:1899 பிறப்புகள்
பகுப்பு:1975 இறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:திருச்சி மாவட்ட மக்கள்
பகுப்பு:தமிழ்நாட்டுப் பாடகர்கள்
பகுப்பு:ஊர்ப் பெயரால் அறியப்படும் மக்கள்
குத்து (திரைப்படம்)

***குத்து*** (*Kuthu*) என்பது 2004ஆம் ஆண்டு எ. வெங்கடேஷின் இயக்கத்தில் வெளிவந்த திரைப்படமாகும். இதில் சிலம்பரசன், ரம்யா ஆகியோர் முக்கியக் கதாபாத்திரங்களில் நடித்தனர். இது ரம்யா நடித்த முதல் தமிழ்த் திரைப்படம் ஆகும். இத்திரைப்படம் தெலுங்கு மொழியில் நித்தின் குமார் ரெட்டி, நேகா பாம்பு ஆகியோரின் நடிப்பில் வெளிவந்த தில் திரைப்படத்தின் மறுவுருவாக்கமாகும்.

## கதை
கதாநாயகன் சிலம்பரசன், கதாநாயகியான ரம்யாவை காதலிப்பதும், அந்தக் காதலுக்கு ரம்யாவின் அப்பாவின் எதிர்ப்பையும் மீறி திருமணம் செய்து கொள்வதுமே இத்திரைப்படத்தின் கதையாகும்.

## நடிகர்கள்

## பாடல்கள்
இத்திரைப்படத்திற்கு சிறீகாந்து தேவா இசையமைத்தார். 

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:2004 தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
ஆறுமுகம் (திரைப்படம்)

***ஆறுமுகம்*** திரைப்படம் சுரேஸ் கிருஷ்ணாவால் எழுதி இயக்கப்பட்ட திரைப்படம் ஆகும். இதில் பரத் மற்றும் பிரியாமணி ஆகியோர் முக்கியக் கதாபாத்திரத்தில் நடித்திருந்தனர். இத்திரைப்படம் 2009ம் ஆண்டு செப்டம்பர் 25ல் வெளிவந்தது.

## நடிப்பு

## ஆதாரங்களும் மேற்கோள்களும்
*Arumugam
*Arumugam is ridiculous fare

பகுப்பு:இந்தியத் தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பரத் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
மகாமக குளம் நெரிசல்

**மகாமக குளம் நெரிசல்** (*Mahamaham stampede*) என்பது இந்தியாவின், தமிழ்நாடு மாநிலம், தஞ்சாவூர் மாவட்டம், கும்பகோணம் கும்பேசுவரர் கோயில் அருகில் அமைந்துள்ள மகாமக குளத்தில் 1992 இல் நடைபெற்ற மகாமக திருவிழாவில் நிகழ்ந்த விபத்தை குறிப்பதாகும்.

12 ஆண்டுகளுக்கு ஒரு முறை நடைபெறும் மகாமக திருவிழாவில் 1992 இல் நடைபெற்ற  மகாமக திருவிழாவில், அப்போதைய தமிழக முதலமைச்சர் ஜெ. ஜெயலலிதா மற்றும் அவரது தோழி வி. கே. சசிகலா பெப்ரவரி 18 அன்று நடைபெற்ற மகாமக நிகழ்ச்சியில் கலந்து கொண்ட போது ஏற்பட்ட நெரிசலின் போது மகாமகக் குளக்கரையில் அமைந்திருந்த ஒரு கட்டடத்தின் சுவர் இடிந்து விழுந்து 60 நபர்கள் பலியானார்கள்.

## மேற்கோள்கள்

பகுப்பு:1992 நிகழ்வுகள்
பகுப்பு:கும்பகோணம்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:தமிழ்நாட்டில் கூட்ட நெரிசல் விபத்துகள்
காஞ்சி மாமுனிவர் முதுகலை கல்வி மையம்

**காஞ்சி மாமுனிவர் முதுகலை கல்வி மையம்** அல்லது **காஞ்சி மாமுனிவர் பட்ட மேற்படிப்பு மையம்** (Kanchi Mamunivar Centre for Post Graduate Studies) நகர்ப்புற மற்றும் கிராமப்புற சமூகத்திற்கு முதுகலை மற்றும் ஆராய்ச்சி அளவில் உயர் கல்வி அளிக்கும் நோக்குடன் 1989 ஆம் ஆண்டு புதுச்சேரி அரசால் தொடங்கப்பட்டது. இங்கு முதுகலை, இளம் முனைவர், முனைவர் பட்ட ஆய்வுகள் மேற்கொள்ள வாய்ப்புகள் உள்ளன. பன்னிரண்டு துறைகள் செயல்படுகின்றன.
## வழங்கும் படிப்புகள்
இக்கல்லூரியில்  பின்வரும் படிப்புகள் வழங்கப்படுகின்றன.
### முதுகலை படிப்புகள்
* முதுகலை தமிழ்
* முதுகலை ஆங்கிலம்
* முதுகலை பிரெஞ்சு
* முதுகலை வரலாறு 
* முதுகலை பொருளியல் 
* முதுகலை வணிகவியல்
* முதுகலை இயற்பியல்
* முதுகலை வேதியியல்
* முதுகலை கணிதம்
* முதுகலை கணினி அறிவியல்
* முதுகலை விலங்கியல்
* முதுகலை தாவரஉயிரியல் & உயிரியல்தொழில்நுட்பம்
### ஆராய்ச்சி  படிப்புகள்
* தமிழ்
* ஆங்கிலம்
* பிரெஞ்சு
* வணிகவியல்
* இயற்பியல்
* வேதியியல்
* விலங்கியல்
* தாவரவியல்

## வெளி இணைப்புகள்
*காஞ்சி மாமுனிவர் முதுகலை கல்வி மையம் 

பகுப்பு:புதுச்சேரியில் உள்ள கல்லூரிகள்
லூயி அல்தூசர்

thumb

**லூயி பியர் அல்தூசர்** (பிரஞ்சு: [altysɛʁ]; 16 அக்டோபர் 1918 - 22 அக்டோபர் 1990) , ஒரு பிரஞ்சு நவீன  மார்க்சிய  தத்துவாதி.பிரஞ்சு கம்யூனிஸ்ட் கட்சியின் நீண்ட கால உறுப்பினராக  இருந்த அவர் ,  சில நேரங்களில்  அதன்  வலுவான விமர்சகராகவும் திகழ்ந்தார்.

## சிந்தனைகள்
### தொடர்புடை சுயாட்சி
சிக்மண்ட் பிராய்ட் பயன்படுத்திய அதீத நிர்ணயவாதம்(Concept  of Overdetermination) என்ற சொல்லைப் பயன்படுத்தி , இலக்கியத்தை யதார்த்தத்தின் பிரதிபலிப்பு என மட்டும் கொள்ளாமல்,  சமூக உருவாக்கத்தில் தன்னிறைவு பெற்றுத் தனித்து இயங்கும் தளம் என்று விளக்கினார்.எந்த ஒன்றும் ஏதோ ஒரு பொருளின் தாக்கத்தால் மட்டும் விளைவதில்லை. பல்வேறுபட்ட காரணிகள் ஒவ்வொரு கூறிலும் செயல்படுகின்றன. அடித்தளம், மேல்தளம் என்ற கருத்தாக்கத்தில் எல்லாமே பொருளாதாரம் என்கின்ற ஒன்றினால் இயங்குகின்றன என்ற கருத்துத் தென்படுகிறது.  இதை அதீத நிர்ணய வாதமென்று கூறி அல்தூசர் மறுத்தார்.  கலை, பண்பாடு முதலிய கூறுகள் பொருளாதார உறவிலிருந்து தனித்து இயங்கக்கூடிய தன்மை கொண்டவை என வாதாடினார். இதைச் சுட்டுவதற்குத் ‘தொடர்புடை சுயாட்சி’ (Relative Autonomy) என்ற கோட்பாட்டை முன்வைத்தார். அதாவது இலக்கியம் தனித்து நின்று இயங்கும் ஆற்றல் கொண்டது என விளக்கினார்.

### கருத்தாக்கம்
கருத்தாக்கம்(Ideology)  என்பது ஓர் அமைப்பு  எனவும் ; படிமம், தொன்மம், கருத்து முதலியவற்றின் பிரதிநிதியாக இந்த அமைப்பு விளங்குகிறது என்று  வாதிட்ட அவர் , இது ஒரு சமூகத்தின் இதயமாகத் தனது வரலாற்றுப் பங்களிப்பினை நிகழ்த்திக்கொண்டிருக்கிறது எனவும் கூறினார். .
### மையம் தகர்த்தல்
எந்த ஓர் அமைப்பும் மையம் அல்லது சாராம்சம் அல்லது குவிமையம் எதையும் கொண்டிருக்க முடியாது என அவர் விவாதிக்கிறார்.  இந்த மையம் தகர்த்தல் (Decentering) மூலம் , அடித்தளம்,  மேல்தளம் என்று சாராம்சப்படுத்துகின்ற பழைய மார்க்சியப் பார்வையை விமர்சனத்திற்குட்படுத்துகிறார்.
### இடை வினா எழுப்புதல்
அல்தூசர் எழுத்தில் வெளிப்படும் மற்றொரு சொல் ‘இடை வினா எழுப்புதல்’ எனப் பொருள்படும் interpellation என்ற சொல்லாகும். இந்தச் சொல் மூலம் மிக நுட்பமான முதலாளித்துவ அரசியலை வெளிக்கொணர்கிறார்.   முதலாளித்துவச் சமூகம்,   எல்லோரும் சுதந்திரமாகவும்,   தாம் விரும்புகிற வண்ணத்தைத் தேர்ந்தெடுக்கும் உரிமை தம் கையில் இருப்பது போலவும் மக்கள் உணரும்படி,  தனது கருத்தாக்கம் மற்றும் கருத்தாக்கக் கருவிகள் மூலம் செய்கிறது. ஆனால், உண்மையில் ‘மக்கள் விருப்பம்’ என்பது மக்களால் நிர்ணயிக்கப்படுவதில்லை.   பணமும் அதிகாரமும் கொண்ட  சில ஆதிக்க சக்திகளால்தான் நிர்ணயிக்கப்படுகின்றது. இந்த நுண்ணரசியலைப் புரிந்துகொள்ள மக்கள் இடைவினா எழுப்பத் தெரிந்திருக்க வேண்டும் என்கிறார்.

## மேற்கோள்கள்

பகுப்பு:1918 பிறப்புகள்
பகுப்பு:1990 இறப்புகள்
பகுப்பு:பிரெஞ்சு அரசியல்
பகுப்பு:மார்க்சிய மெய்யியலாளர்கள்
அமைதியின் அரசி அன்னை மரியா கோவில் (திருவனந்தபுரம்)

**அமைதியின் அரசி அன்னை மரியா பெருங்கோவில் ** (*St. Mary, Queen of Peace Basilica*) என்னும் சீரோ-மலங்கரை கத்தோலிக்க வழிபாட்டிடம் இந்தியாவில் கேரளத்தின் தலைநகரான திருவனந்தபுரம் நகர்ப் பகுதியான பாளயத்தில் அமைந்துள்ளது. கேரளாவில் உள்ள எட்டு துணைப் பெருங்கோவில்களுள் (minor basilica) இதுவும் ஒன்று.

சீரோ-மலங்கரை கத்தோலிக்க சபை சார்ந்த முதல் பசிலிக்கா அல்லது துணைப் பெருங்கோவிலாக இது உள்ளது. இது திருவனந்தபுரம் சீரோ-மலங்கரா கத்தோலிக்க உயர்  மறைமாவட்டத்தின் "மறைமாவட்ட துணைக் கோவிலும்" (pro-cathedral) ஆகும். மறைமாவட்டக் கோவில் பாளயத்தில் உள்ள புனித யோசேப்பு கோவில் ஆகும். 

## பெருங்கோவில் நிலை பெறுதல்

இக்கோவில் 2008, நவம்பர் 10ஆம் நாள் துணைப் பெருங்கோவில் என்னும் நிலைக்கு உயர்த்தப்பட்டது. திருத்தந்தையின் தூதுவர் லியோனார்டோ சாண்ட்ரி (:en:Leonardo Sandri)மற்றும் கீழைத் திருச்சபைகளுக்கான பேராயத் தலைவர் அச்செய்தியை திருத்தந்தை பதினாறாம் பெனடிக்ட் பெயரில் திருவனந்தபுரம் பட்டம் பகுதியில் உள்ள புனித அன்னை மரியா மறைமாவட்டக் கோவிலில் வழங்கினார். 2008, திசம்பர் 7ஆம் நாள், மற்றும் சீரோ-மலங்கரா கத்தோலிக்க திருச்சபையின் தலைமைப் பேராயரான கர்தினால் பசேலியோஸ் கிளேமிஸ் பாவா அக்கோவிலைத் துணைப் பெருங்கோவில் என்று அர்ப்பணித்தார்.

அர்ப்பண நிகழ்ச்சிக்கும் பின் நடந்த கூட்டத்திற்கு கேரள அமைச்சர் எம். விஜய குமார் தலைமை தாங்கினார்.

## கோவிலின் வரலாறு

திருவனந்தபுரத்தின் பாளயம் பகுதியில் அமைந்துள்ள இக்கோவில் கட்டடம் முன்னாள்களில் ஒரு திரைப்படக் கலையரங்கமாக இருந்தது. பின்னர் அது கோவிலாக மாற்றப்பட்டது. கோவில் 1933, மார்ச்சு 11ஆம் நாள் அர்ச்சித்து அர்ப்பணிக்கப்பட்டது. அதே நாளில் கேரள சீரோ-மலங்கரா கத்தோலிக்க திருச்சபையின் பேராயராக மார் இவானியோஸ் (Mar Ivanios) அங்கு பதவி ஏற்றார். 

கோவிலின் கூரை தகரத்தால் ஆனது என்றதால் மக்கள் இக்கோவிலை "தகரப் பள்ளி" என்று அழைத்தனர். 1991இல் தகரக் கூரைக் கோவில் இருந்த இடத்தில் ஒரு புதுக்கோவில் கட்டப்பட்டது. பேராயர் மார் இவானியோஸ் அக்கோவிலை "அமைதியின் அரசி அன்னை மரியாவுக்கு" அர்ப்பணித்தார். 

## குறிப்புகள்

## ஆதாரம்
Deepika (மலையாள செய்தித்தாள்), December 8, 2008.
பகுப்பு:இந்தியாவில் உள்ள பசிலிக்காக்கள்
பகுப்பு:கேரளத்தில் உள்ள கிறித்தவக் கோவில்கள்
சொணை பூச்சி

**சொணை பூச்சி** அல்லது **சொணைப்புழு** என்பது கம்பளிப் பூச்சி இனத்தைச் சேர்ந்த ஓர் உயிரி. இப்பூச்சியை **சொணைப்புழு** என்று அழைப்பதுதான் சரியானது. இப்புழு முருங்கை, பூவரசு ஆகியவற்றின் இலைகளை உண்ணும். இதன் உடலில் கம்பளி புழுவின் உடலில் உள்ளது போன்று கூரிய முடிகள் நிறைந்திருக்கும். அந்த முடிகள் மனிதர்களின் மீது பட்டால் அரிப்பை உண்டாக்கும்.

## வாழ்க்கை வட்டம்
இதன் வாழ்க்கை சுழற்சி பட்டாம்பூச்சியின் வாழ்க்கை சுழற்சி போன்றது. சொணை புழுவின் வளர்ச்சி நான்கு நிலைகளைக் கொண்டது. அவை 1.அந்து பூச்சி, 2.முட்டை பருவம், 3.புழுப்பருவம்(Larva), 4.கூட்டுப்புழு (Puppa).

### அந்துப் பூச்சி
இப்பூச்சி அரை செ.மீ நீளம் வரை வளரும். வெண்மை கலந்த பழுப்பு நிறத்துடனும், நான்கு சிறகுகளுடனும் காணப்படும். இரவில் ஒளியால்
கவரப்பட்டு விளக்கைச் சுற்றி பறக்கும். பூச்சியை கையால் தொட்டால் வெண்மையான பொடி கையில் ஒட்டுவதைக் காணலாம். இவை இணை சேர்ந்து முருங்கை, பூவரசு மரங்களின் இலைகளின் அடிப்பாகத்தில் குவியலாக முட்டை இடும். முட்டையில் உள்ள பசை போன்ற அமைப்பு இலையில் ஒட்டிக்கொள்ள உதவும்.

### முட்டை
சூரிய ஒளீயின் வெப்பத்தால் முட்டைகள் பொரிந்து புழுக்கள் வெளிவரும்.

### புழுப்பருவம்
முட்டையிலிருந்து வெளிவந்த புழுக்கள் இலைகளை உண்ணத்தொடங்கும். புழுக்கள் பகல்  நேரத்தில் ராணுவ அணிவகுப்பு போன்று வரிசையாக அடிமரத்தை நோக்கி ஊர்ந்து வந்து மறைவான இடத்தில் மறைந்து கொள்ளும். பிற உயிர்களின் கண்களூக்கு தெரியாத வகையில் புழுக்களின் நிறமும் மரத்தின் நிறமும் இருக்கும் தகவமைப்பு இதற்கு இருக்கிறது. இரவில் ஒவ்வொரு கிளையாக ஏறி அதிலுள்ள இலைகள் அனைத்தையும் தின்று முடித்தப்பின்தான் அடுத்த கிளைக்குச் செல்லும். புழுப்பருவத்தில் பல முறை தோலை உரிக்கும். முழு வளர்ச்சி அடைந்தபின் கூட்டுப்புழுவாக மாறி மரத்தை விட்டு வெளியேறும்.

### கூட்டுப்புழு
இலைகளைத் தின்று முழுவளர்ச்சி அடைந்த புழுக்கள் மரத்தை விட்டு வீட்டின் சுவர், கூரை போன்ற இடங்களுக்குச் சென்று
தன் வாயிலிருந்து சுரக்கும் நீரால் தன்னைச் சுற்றி வலை பின்னி தன்னை மூடிகொள்ளும். இரு வாரங்களுக்குமேல் கூட்டு புழுவாக இருந்து பல மாற்றங்களை அடைந்து கூட்டை உடைத்துக்கொண்டு தாய் அந்து பூச்சியாக வெளி வரும்.

## அழிக்கும் முறை
சிலர் இப்புழுக்களை தீயிட்டு அழிக்கின்றனர். அதனால் மரத்தின் பட்டை தீயால் கருகி பாதிக்கப்படுகிறது. மேலும் எரிக்கும் போது பறக்கும் முடிகள் நம்மீது பட்டால் உடலில் அரிப்பு உண்டாகும். பூச்சிகொல்லி தூளை புழுக்களின் மீது தூவி அழிக்கலாம். அல்லது மரத்தின் அருகில் சிறு குழி தோண்டி குச்சியால் புழுக்களை மெதுவாக குழியில் தள்ளி மண்ணால் மூடிவிடுவதே நல்லது.

பகுப்பு:பூச்சிகள்
சுதிர் குமார் சவுத்ரி

**சுதிர் குமார் சவுத்ரி** (பிறப்பு 1983, முசாபர்பூர், பீகார்), **சுதிர் குமார் கவுதம்** என்ற பெயரும் உண்டு. இவர் இந்திய கிரிக்கெட் அணியைச் சேர்ந்த சச்சின் தெண்டுல்கர் மற்றும் இந்திய கிரிக்கெட் அணியின் தீவிரமான ரசிகர்.

## மேற்கோள்கள்

பகுப்பு:துடுப்பாட்டம்
பகுப்பு:1983 பிறப்புகள்
பகுப்பு:வாழும் மக்கள்
பூமிகார்

**பூமிகார்** அல்லது **பூமிகார் பிராமிண்** எனப்படுபவோர் இந்திய பிராமண சாதி அடிப்படையின் ஒரு பிரிவினர் ஆவர். இவர்கள் பீகார், உத்தர பிரதேசம், சார்க்கண்ட், மேற்கு வங்காளம், மத்திய பிரதேசம் மற்றும் நேபாளத்தில் அதிகம் வாழ்கின்றனர். இவர்களில் பெரும்பான்மையோர் நிலவுடைமையாளர்கள்.

## மேற்கோள்கள்


பகுப்பு:சாதிகள்
பகுப்பு:பிராமணர்
துசாத்

**துசாத்** அல்லது **பாசுவான்** எனப்படுபவர்கள் இந்திய தலித் சாதி அடிப்படையின் ஒரு பிரிவினர் ஆவர். இவர்கள் உத்தர பிரதேசம், பீகார், உத்தராகண்டம், டெல்லி, சார்க்கண்ட், மேற்கு வங்காளம் மற்றும் நேபாளத்தில் செரிந்து வாழ்கின்றனர். இவர்களில் பெருமான்மையோர் விவசாயக் கூலிகள் மற்றும் தொழிலாளர்கள்.

## மேற்கோள்கள்


பகுப்பு:சாதிகள்
சதானந்தவதி

**சதானந்தவதி** என்பவர் எம்.ஜி.ஆரின் இரண்டாவது மனைவியாவார். 1944ல் எம்.ஜி.ஆருக்கும் சதானந்தவதிக்கும் திருமணம் நடைபெற்றது. 

மருதநாட்டு இளவரசி திரைப்படத்தில் நடித்த பொழுது வி. என். ஜானகிக்கும் எம்.ஜி.ஆருக்கும் காதல் ஏற்பட்டது. அதனால் 1957இல் எம்.ஜி.ஆர் ஜானகி அம்மையாரை திருமணம் செய்துகொண்டார். பின்பு சதானந்தவதி அம்மையாருடன் ஜானகி அம்மையாரும் எம்.ஜி.ஆருடன் வாழ்ந்தார். 1962ல் சதானந்தவதி அம்மையார் உடல்நலமின்றி இறந்தார். 

## ஆதாரங்களும் மேற்கோள்களும்


பகுப்பு:எம். ஜி. ஆர்
மல்லா

**மல்லா** எனப்படுபவர்கள் இந்திய தலித் சாதி அடிப்படையின் ஒரு பிரிவினர் ஆவர். இவர்கள் இந்தியா, பாக்கித்தான் மற்றும் நேபாளத்தில் செரிந்து வாழ்கின்றனர். இவர்களில் பெரும்பான்மையோர் படகு விடும் தொழில் செய்பவர்.

## மேற்கோள்கள்


பகுப்பு:சாதிகள்
இந்திய மாநிலப் பறவைகள்

**இந்திய மாநிலப் பறவைகள்** (*List of Indian state birds*) என்பது இந்தியாவின் மாநிலங்களின் மாநிலப் பறவையாக அடையாளங்காணப்பட்ட பறவைகளின் பட்டியல் ஆகும்.

## மாநிலங்கள்

## ஒன்றிய ஆட்சிப்பகுதிகள்

## இதையும் காண்க
*இந்திய மாநில விலங்குகளின் பட்டியல்
*இந்திய மாநில மரங்களின் பட்டியல்
*இந்திய மாநில மலர்களின் பட்டியல்
*இந்திய மாநிலங்களின் சின்னங்கள்
## இணைப்புகள்
* இந்திய அடையாளங்களின் பட்டியல் 

## சான்றுகள்

பகுப்பு:பறவைகள்
பகுப்பு:பறவையியல் பட்டியல்கள்
க. சி. ரவிக்குமார்

**க. சி. ரவிக்குமார்**, ஒரு மலையாள எழுத்தாளர். இவர் 30 நவம்பர், 1957 அன்று பிறந்தவர்). 2009 ல் 'ஆக்யானத்திந்றெ அடருகள்' என்ற நூலுக்காக, கேரள இலக்கிய மையத்தின் விருது பெற்றார்.

## வாழ்க்கைக்குறிப்பு
கேரளத்தின் பத்தனந்திட்ட மாவட்டத்தில் பனங்காடு கே. சிவராமபிள்ளை, மாதவியம்மை ஆகியோர்க்கு மகனாகப் பிறந்தார்.

## ஆக்கங்கள்
*ஆக்யான்த்தின்றெ அடருகள்
*சுபிதசலனங்களுடைய எழுத்துகாரன்
*வர்த்தமான் யாதார்த்துயத்தின்றெ ஒரு சீள்‌
*கதையுடைய பின்னமுகங்கள்

## விருதுகள்
*கேரள இலக்கிய மையத்தினுடைய விருது

## சான்றுகள்


பகுப்பு:1957 பிறப்புகள்
பகுப்பு:மலையாள எழுத்தாளர்கள்
பகுப்பு:வாழும் மக்கள்
அரவிந்தாட்சன்

**அரவிந்தாட்சன்**, மலையாள எழுத்தாளர் ஆவர். இவர் கேரள இலக்கிய அமைப்பின் விருதினைப் பெற்றவர் என்பது குறிப்பிடத்தக்கது. மார்க்சியம் பற்றிய கருத்துகள் உடைய நூல்களை எழுதியுள்ளார்.  ”சாகித்யம், சுகாரம், சமூகம்” என்ற நூலுக்காக, 1997-இல் இவ்விருது கிடைத்தது.

## வாழ்க்கைக் குறிப்பு
கேரளத்தின் திருச்சூர் மாவட்டத்தில் உள்ள கொடுங்கல்லூரில் பிறந்தார். எம். நாராயணமேனனும் வெள்ளாப்பிள்ளில் குஞ்சிலட்சுமி அம்மையும் இவரின் பெற்றோர் ஆவர். இவர் எர்ணாகுளம் மகாராசா கல்லூரியில் பயின்றவர்.

## ஆக்கங்கள்
* ஆசாரங்கள் ஆகோஷங்கள்
* குஞ்ஞுகணங்ஙள்க்கு வசந்தம் - நானோடெக்‌னாலகிக்கு ஒராமுகம்
* கேரளத்தின்றெ தாளமேளங்கள்
* சமன்வயவும் சங்கர்ஷவும்
* தொழிலாளிவர்கஸ்காரவும் சாகித்யவும்
* நமுக்கொரு பாட்டுபாடாம்
* பழமையும் புதுமையும்
* மார்க்சிசமும் சௌந்தர்யசாஸ்த்திரமும் 
* மார்க்சும் மூலதனவும்
* மூலதனத்தினொரு முகவுரை
* மூன்னு முகம்
*சாகித்யம், சுகாரம், சமூகம்

## மொழிபெயர்ப்புகள்
இவர் ஏறத்தாழ இருபது மொழிபெயர்ப்பு நூல்களை வெளியிட்டுள்ளார்.

* ஒரு திவசம் (சோள்ஷெனித்சின்)
* குடும்பம் சுவகார்யஸ்வத்து, பரணகூடம் (ஏங்கல்ஸ்)
* மூலதனம் (ஆறு பகுதிகள்)
* ரசியாவில் முதலாளித்தத்தின்றெ வளர்ச்ச (லெனின்)

## விருதுகள்
*கேரள இலக்கிய அமைப்பின் விருது (1997)

## சான்றுகள்


## இணைப்புகள்

பகுப்பு:மலையாள எழுத்தாளர்கள்
பகுப்பு:1930 பிறப்புகள்
பகுப்பு:வாழும் மக்கள்
மாதொருபாகன்

* மாதொருபாகன் (புதினம்)
* அர்த்தநாரீசுவரர் (திருமேனி)
சாமர்

**சாமர்** எனப்படுபவர்கள் இந்திய பட்டியல் சாதிகளில்  ஒரு பிரிவினர் ஆவர். இவர்கள் வட இந்தியா, பாக்கித்தான் மற்றும் நேபாளத்தில் செரிந்து வாழ்கின்றனர். எண்ணிக்கை அடிப்படையில், சாமர் இந்தியாவின் இரண்டாவது மிகப்பெரிய சாதி. இவர்களில் பெருமான்மையோர் தோல் பொருள் தயாரிப்பாளர்கள்.

## மக்கள் பரம்பல்

2001 இந்திய மக்கள் தொகை கணக்கெடுப்பின் படி, சாமர்களின் எண்னிக்கை உத்தர பிரதேச மக்கள் தொகையில் 14%ம் பஞ்சாப்பில் 12%ம் உள்ளது.

## மேற்கோள்கள்


பகுப்பு:சாதிகள்
ஏ. வெங்கடேஷ் (இயக்குநர்)

**எ. வெங்கடேஷ்** தமிழகத் திரைப்படத்துறையில் இயக்குநராகவும் நடிகராகவும் பணியாற்றிவரும் நபராவார். இவர் தமிழ்நாட்டின் தூத்துக்குடியில் பிறந்தவர்.

## திரைப்படங்கள்

### நடிகராக
* *[[வசந்தகால பறவை]]* (1991)
* *[[சூர்யன்]]* (1992)
* *[[அங்காடித் தெரு (திரைப்படம்)]]* (2010) - கருங்காலி
* *[[சட்டப்படி குற்றம்]]* (2011) - ஏகாம்பரம்
* *[[பாகன்]]* (2012)
* *[[அழகன் அழகி]]* (2013) - ரத்தினவேல்
* *[[நான் ராஜாவாகப் போகிறேன்]]* (2013) - இசக்கிமுத்து அண்ணாச்சி
* *[[இரவும் பகலும்]]* (2013)
* *[[பள்ளிக்கூடம் போகாமலே]]* (2013)
* *[[வாதம்]]* (2013)
* *[[சும்மா நச்சுன்னு இருக்கு]]* (2013)
* *[[ரா-4]] (2013) - பொன்னுசாமி
* *சிவப்பு* (2013)
* *அசுரன் (2019)

## மேற்கோள்கள்

பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தூத்துக்குடி மாவட்ட மக்கள்
சாமா சாவந்த்

thumb
**சாமா சாவந்த்**(Kshama Sawant), முன்னாள் மென்பொருள் பொறியாளர், பகுதி நேர பொருளாதார பேராசிரியர், மற்றும் சியாட்டில், வாஷிங்டனில் வசிக்கும் ஒரு மார்க்சிய-சோசலிசப் போராளி. 2013இல் நடைபெறும் சியாட்டில் நகர சபைத் தேர்தலில்  ஒரு வெற்றி பெற்றுள்ளார்.
1994 ஆம் ஆண்டு மும்பை பல்கலைக்கழகத்தில் கணினி அறிவியலில் இளங்கலை பட்டம் பெற்ற இவர், 2003 ஆம் ஆண்டில் வடக்கு கரோலினா மாநில பல்கலைக்கழகத்தில் பொருளாதாரத்தில் தனது முனைவர் பட்டம் பெற்றார். மார்க்சியவாதியான சாவந்த், வால் வீதி முற்றுகை இயக்கத்தின்  ஆதரவாளர் ஆவார். சோசலிச மாற்று ( Socialist Alternative ) என்கிற  ட்ரொட்ஸ்கிச அரசியல் கட்சியின் உறுப்பினராகவும் திகழ்கிறார்.

## மேற்கோள்கள்

பகுப்பு:பெண் அரசியல்வாதிகள்
பகுப்பு:மார்க்சியம்
பகுப்பு:வாழும் மக்கள்
பகுப்பு:அமெரிக்கப் பொருளியலாளர்கள்
பகுப்பு:1973 பிறப்புகள்
கனேடிய பல்கலாச்சார வானொலி

**கனேடிய பல்கலாச்சார வானொலி** (CJSA-FM CMR) ஒரு பல்கலாச்சார வானொலியாகும். இது டொராண்டோவில் தனது ஒளிபரப்பை மேற்கொள்கிறது.சிஎம்ஆர். வானொலி நிறுவனம் புத்தாண்டில் ஆரம்பிக்கவுள்ள நான்கு HD(Hybrid Digital) வானொலி சேவைகளிற்கான பரீட்சார்த்த ஒலிபரப்பு ஆரம்பமாகியது. நான்கு சேவைகளில் முதலாவதில் தற்போதைய சிஎம்ஆர் நிகழ்ச்சிகள் ஒலிபரப்பாகும். இரண்டாவதில், தனியான 24 மணி நேர தமிழ் மொழி ஒலிபரப்பும், மூன்றாவதில் இந்தி மற்றும் உருது மொழிகளில் ஒலிபரப்பும் நான்காவதில் பஞ்சாபி மொழி ஒலிபரப்பும் இடம்பெறும். தற்போது விற்பனைக்குள்ள புதிய கார்களில் 90வீதமானவை HD ஒலிவாங்கிகள் பொருத்தபட்டவையாக இருக்கும். HD வானொலிக் கருவி உள்ளவர்கள், 101.3 அலைவரிசையைத் தெரிவு செய்து, அதில் உள்ள நான்கு HD சேவைகளில் ஒன்றைத் தெரிவு செய்து ஒலிபரப்பைக் கேட்கக் கூடியதாக இருக்கும். கனடாவில் நவீன HD பன்முகப்படுத்தப்பட்ட சேவையை சிஎம்ஆர் நிறுவனம்தான் முதன் முதலாக அறிமுகம் செய்கிறதென்பது குறிப்பிடத்தக்கது.Call 416-644-6300

## மேற்கோள்கள்

* CJSA-FM CMR

பகுப்பு:வானொலி நிறுவனங்கள்
சொல்வதெல்லாம் உண்மை

**சொல்வதெல்லாம் உண்மை** என்பது ஜீ தமிழ் தொலைக்காட்சியில் 1 ஆகத்து 2011 முதல் 30 மே 2018 ஆம் ஆண்டு வரை ஒளிபரப்பான உண்மைநிலை பேச்சு நிகழ்ச்சி ஆகும்.

இந்த நிகழ்ச்சி பொது மக்களின் உண்மையான வாழ்க்கைக் கதைகளை மையமாக வைத்து அவர்களின் பிரச்சினைகளுக்குத் தீர்வு கொடுத்து உதவுகிறது. இந்த நிகழ்ச்சியை முதலில் ஊடகவியலாளர் 'நிர்மலா பெரியசாமி' என்பவர் தொகுத்து வழங்கினார், பின்னர் நடிகை மற்றும் இயக்குநர் லட்சுமி ராமகிருஷ்ணன் மற்றும் நடிகை சுதா சந்திரன் என்பவர்களும் தொகுத்துப் வழங்கியுள்ளனர்.

## நிகழ்ச்சியின் மூலம்
ஜி தமிழ் சொல்வதெல்லாம் உண்மை நிகழ்ச்சியின் மூலமாக அம்பலமான 4 வருடங்களுக்கு முன்னாள் செய்த கொலையை குற்றவாளி முருகன் காவல்துறையிடம் வாக்குமூலம் அளித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் கலந்துரையாடல் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2011 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
கருணாஸ்

**கருணாஸ்** (பிறப்பு: பெப்ரவரி 21, 1970) தமிழ்த் திரைப்பட நடிகரும், இசையமைப்பாளரும் மற்றும் தமிழக அரசியல்வாதியும் ஆவார். இவர் தஞ்சாவூர் மாவட்டம் பேராவூரணியில் உள்ள குருவிக்கரம்பை என்னும் கிராமத்தில் பெப்ரவரி 21, 1970 ஆம் ஆண்டு பிறந்தார்.

## அரசியல் வாழ்க்கை
இவர் "முக்குலத்தோர் புலிப்படை" என்னும் அரசியல் கட்சியின் தலைவராக உள்ளார். இவர் 2016 ஆம் ஆண்டு சட்டமன்றத் தேர்தலில் அதிமுக கூட்டணியில் இடம் பெற்று திருவாடனை தொகுதியில் *இரட்டை இலை* சின்னத்தில் போட்டியிட்டு வெற்றிபெற்றார். அவர் அந்தத் தேர்தலில் 8,696 வாக்குகள் அதிகம் பெற்று வெற்றிபெற்றார்.

## திரைத்துறை
; நடிகராக

; இசையமைப்பாளராக

; பாடகராக

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:வாழும் மக்கள்
பகுப்பு:1970 பிறப்புகள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தஞ்சாவூர் மாவட்ட நடிகர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டுத் திரைப்பட நடிகர்கள்
க. நவரத்தினம் (அரசியல்வாதி)

**கந்தையா நவரத்தினம்** (*Kandiah Navaratnam*, பிறப்பு: 2 சனவரி 1935 ) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

நவரத்தினம் 1989 நாடாளுமன்றத் தேர்தலில் ஈழமக்கள் புரட்சிகர விடுதலை முன்னணியின் வேட்பாளராக யாழ்ப்பாண மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:1935 பிறப்புகள்
பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள்
பகுப்பு:வாழும் மக்கள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
கந்தையா சர்வேஸ்வரன்

**ஆறுமுகம் கந்தையா சர்வேஸ்வரன்** (*Arumugam Kandiah Sarveswaran*) இலங்கைத் தமிழ் அரசியல்வாதியும், மாகாண சபை உறுப்பினரும் ஆவார்.

சர்வேஸ்வரன் ஈழமக்கள் புரட்சிகர விடுதலை முன்னணித் தலைவர் சுரேஷ் பிரேமச்சந்திரனின் சகோதரர் ஆவார்.

## அரசியலில்
சர்வேஸ்வரன் 2013 மாகாணசபைத் தேர்தலில் ஈழமக்கள் புரட்சிகர விடுதலை முன்னணியினால் பரிந்துரைக்கப்பட்டு தமிழ்த் தேசியக் கூட்டமைப்பு வேட்பாளராக யாழ்ப்பாண மாவட்டத்தில் போட்டியிட்டு 14,761 விருப்பு வாக்குகள் பெற்று வட மாகான சபைக்குத் தேர்ந்தெடுக்கப்பட்டார். இவர் மாகாண சபை உறுப்பினராக 2013 அக்டோபர் 16 இல் வவுனியாவில் வழக்கறிஞர் ஒருவரின் முன்னிலையில் உறுதிமொழி எடுத்துக்கொண்டார்.

இவர் பொருளாதாரத் திட்டங்களுக்கு முதலமைச்சரின் ஆலோசகராக நியமிக்கப்பட்டார்.

## மேற்கோள்கள்

பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள்
பகுப்பு:வாழும் மக்கள்
பகுப்பு:வட மாகாண சபை உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
கேதார்நாத்

**கேதார்நாத்** (Kedarnath) இந்தியாவின் உத்தராகண்டம் எனும் மாநிலத்தில் உள்ள ருத்திரபிரயாகை மாவட்டத்தில் உள்ள ஒரு நகரமாகும். இங்கே புகழ் பெற்ற சோதிலிங்கம் கோயிலான கேதார்நாத்துக் கோயில் அமைந்துள்ளது. இமயமலைச் சாரலில் இவ்விடம் அமைந்துள்ளது. மந்தாகினி ஆறு இவ்விடத்தில் பாய்கின்றது. கடல் மட்டத்திலிருந்து 3,583 மீட்டர் உயரத்தில் இவ்விடம் அமைந்துள்ளது. இவ்விடம் 2013-ஆம் ஆண்டு வந்த வெள்ளத்தினால் பலத்த சேதமுற்றது.

## சொற்பிறப்பியல்
சத்ய யுகத்தில் வாழ்ந்த கேதர் என்னும் அரசரின் நினைவாக இவ்வூருக்கு கேதர்நாத் என்று பெயர் வைக்கப்பட்டது. கேதர் என்னும் அரசனின் மகளான விருந்தா, லட்சுமியின் அவதாரம் ஆவார். அவளுக்குப் பின் அந்நகரம் விருந்தாவன் என்று பெயர்பெற்றது. பாண்டவர்கள் காலதிலிருந்து கேதர்நாத் கோவில் அமைந்துள்ளது. இங்கு பாண்டவர் தவங்கள் மேற்கொண்டுள்ளனர். சோட்டா சார்தாம் கோவில்களில் இது முக்கியமான கோவிலாகும்.

கேதர்நாத் பற்றிய சுந்தரர் தேவாரம் :
பண்ணின்தமிழ் இசைபாடலின்
    பழவேய்முழ வதிரக்
கண்ணின்னொளி கனகச்சுனை
    வயிரம்மவை சொரிய
மண்ணின்றன மதவேழங்கள்
    மணிவாரிக்கொண் டெறியக்
கிண்ணென்றிசை முரலுந்திருக்
    கேதாரமெ னீரே
.

## சீரமைப்பு பணிகள்
2021 உத்தராகண்டம் பனிப்பாறை வெடிப்பு வெள்ளத்தால் கேதார்நாத் மற்றும் அதன் அடிவாரப் பகுதியான கௌரி குண்டம் பலத்த சேதம் அடைந்தது. இதனால் கேதார்நாத் மற்றும் அதன் அடிவாரப் பகுதிகளில் ரூபாய் 130 கோடியில் 2021-ஆம் ஆண்டில் மறுசீரமைக்கப்பட்டது. கேதார்நாத்தில் உள்ள ஆதிசங்கரர் சமாதி அருகே ஆதிசங்கரரின் சிலையை இந்தியப் பிரதமர் நரேந்திர மோடி 5 நவம்பர் 2021 அன்று திறந்து வைத்தார். 

## இதனையும் காண்க
* கேதார்நாத்துக் கோயில்
* கௌரி குண்டம்
* பஞ்ச பிரயாகை
* நான்கு புனித தலங்கள், உத்தரகண்ட்
* நான்கு புனித தலங்கள், இந்தியா
* அனுமான் சட்டி
* பஞ்ச கேதார தலங்கள்

பகுப்பு:இந்து யாத்திரைத் தலங்கள்
பகுப்பு:உத்தராகண்ட மாநில ஊர்களும் நகரங்களும்
ருத்திரபிரயாகை மாவட்டம்
பகுப்பு:இந்து புனிதத் தலங்கள்
குதியுந்து

**குதியுந்து** (scooter, ஸ்கூட்டர்) என்பது ஒரு ஒற்றை தட, இரு சக்கர இயக்க வாகனம் ஆகும். இது இரண்டாம் உலகப் போருக்கு முந்தை காலகட்டத்தில் ஐரோப்பா அமெரிக்க நாடுகளில் அறிமுகமானது.


File:Lambretta 125 D 1952 a.jpg
File:Old Scooter at Automobile museum Reims.JPG
File:VYATKA.jpg


## வெளி இணைப்புகள்
* நான்கு இருக்கை ஸ்கூட்டர்  

பகுப்பு:விசையுந்துகள்
உவமைத்தொகை

**உவமைத் தொகை** என்பது, இரு சொற்களைக் கொண்ட ஒரு தொகைச்சொல். அதில் முதற்சொல் உவமைச் சொல்லாக இருக்கும். எடுத்துக் காட்டாக "பானைவாய்" என்பது "பானை", "வாய்" என்னும் இரு சொற்களைக் கொண்ட ஒரு தொகைச்சொல். பானைபோன்ற வாய் என்னும் பொருள் தருவது. இங்கே "பானை" "வாய்க்கு" உவமையாகக் கூறப்பட்டுள்ளது. இதனால், இது ஒரு உவமைத்தொகை ஆகும்.

தொகைநிலைத் தொடர்கள் ஆறு வகைகளில் ஒன்று **உவமைத்தொகை**. இதனை **உவமத்தொகை** எனவும் வழங்குவர். இது உவமை உருபு
இல்லாமல் உவமைப் பொருளை உணர்த்தும். தொல்காப்பியம் உவமையை வினை, பயன், மெய், உரு என நான்கு வகையாகப் பகுத்துப் பார்த்துள்ளது. இதனைக் கருத்தில் கொண்டு தொல்காப்பிய, நன்னூல் நூற்பாக்களுக்கு உரை எழுதிய ஆசிரியர்கள் எடுத்துக்காட்டுகளைத் தந்து விளக்கியுள்ளனர்.

**கருத்து சுருக்கம்:**

உவமைக்கும் பொருளுக்கும் ( உவமேயம்) இடையில் உவமஉருபு மறைந்து வருவது **உவமைத்தொகை** எனப்படும்.

##### விளக்கம்

## மேலும் சில எடுத்துக்காட்டுகள்
* "மதிமுகம்" 
* "மலரடி" 
* "துடியிடை" 
* "கமலக்கண்" 
* "கனிவாய்" 
* "தேன்மொழி" 
* "மான்விழி" 
* "வாள்மீசை"
* "கயல்விழி"
*"மலர்விழி"
*"பொன்தாமரை"
*"பவளவாய்"

## மேற்கோள்கள்

பகுப்பு:தொகைமொழி வகைகள்
ரகசியம் (திரைப்படம்)

**ரகசியம்**, கே. பி. கொட்டாரக்கரை தயாரித்த மலையாளத் திரைப்படம்.  இந்தப் படம் 1969 மார்ச் 20-ல் வெளியானது.

## நடிப்பு
*பிரேம் நசீர்
*கே. பி. உமர்
*அடூர் பாசி
*என். கோவிந்தன்குட்டி
*பறவூர் பரதன்
*பிரண்டு ராமசாமி
*ஷீலா (நடிகை)
*ஜெயபாரதி
*மீனா
*ஜோஸ் பிரகாஷ்

## பின்னணிப் பாடகர்கள்
*பி. வசந்தா
*சி. ஓ. ஆன்றோ
*கே. ஜே. யேசுதாசு
*கமுகற புருஷோத்தமன்
*பி. ஜெயச்சந்திரன்
*பி. லீலா
*எஸ். ஜானகி

## பங்காற்றியோர்
*தயாரிப்பு - கே பி கொட்டாரக்கரை
*இயக்கம் - சசிகுமார் (இயக்குநர்)|சசிகுமார்
*சங்கீதம் - பி ஏ சிதம்பரநாத்
*இசையமைப்பு - சீகுமாரன் தம்பி
*வெளியீடு - விமலா ரிலீசு
*கதை, திரைக்கதை, வசனம் - கே பி கொட்டாரக்கரை

## பாடல்கள்

## சான்றுகள்

பகுப்பு:1969 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
பேர்பூட் கல்லூரி

**பேர்பூட் கல்லூரி** அல்லது **வெறுங்கால் கல்லூரி** என்று பொதுவாக அழைக்கப்படும் இதன் மற்றுமொரு பெயர் *சமூக சேவை மற்றும் ஆராய்ச்சி மையம்* (The Social Work and Research Centre ("SWRC")) ஆகும்.

## கல்லூரியின் நோக்கம்
இது ஓர் தன்னார்வ அமைப்பு. சமூகத்திற்கு கல்வி, திறன் உயர்த்துதல், உடல் நலம், குடி தண்ணீர், மகளிர் மேம்பாடு மற்றும் மின்சாரம் ஆகிய துறைகளில் கவனிக்கத்தக்க செயலைச் செய்கிறது.  பங்கர் ராய் அவர்களால் 1972-ல் தொடங்கப்பட்டது இக்கல்லூரி. இது ராஜஸ்தான் மாநிலத்தின் *திலோனியா* கிராமத்தில் அமைந்துள்ளது. திலோனியாவின் நண்பர்கள் (Friends of Tilonia) எனும் பெயரில் பதிவு செய்யப்பட்டுள்ளது.

## செயல்பாடு
இக்கல்லூரி மக்களுக்கு இரவு நேரத்திலும் பாடங்கள் நடத்துகிறது. இக்கல்லூரி பெரும்பாலும் படிப்பை இடை நிறுத்தியவர்கள், தேர்ச்சியடையாதவர்கள் போன்ற குழந்தைகளுக்காக நடத்தப்படுகிறது. இக்கல்லூரி நிறுவனர் ராய் டைம் (இதழ்) வெளியிட்ட செல்வாக்கான 100 நபர்கள் பட்டியலில் இடம்பெற்றார். இதுவரை 30,00,000 பேர் இக்கல்லூரியில் பயிற்சி பெற்றுள்ளனர். இக்கல்லூரி வகுப்பறைகளில் நாற்காலிகள் எதுவும் இல்லாமல் அழுக்கான தரைகளுடன் கூடியதாக இருக்கும். அப்போது தான் ஏழைக் குழைந்தைகள் இயல்பாய் கல்வி கற்ற இயலும். இக்கல்லூரியில் இரவு நேர வகுப்பும் நடத்தப்படும். 2008 ஆம் ஆண்டு 150 இரவு வகுப்புகளில் 3000 பேர் கல்வி கற்றனர்.

## கல்லூரியின் தோற்றம்
பங்கர் ராய் பேர்பூட் கல்லூரியைத் தொடங்கினார்.  வறட்சியால் பாதிக்கப்பட்ட 100 இடங்களைப் பார்வையிட்டு அது தொடர்பாக 1972-ல் ஆராய்ச்சி மையம் ஒன்றை நிறுவினார். இக்கல்லூரி மற்றும் ஆராய்ச்சி மையத்தின்  நோக்கம் கிராமப்புறங்களின் தண்ணீர் தேவையைப் பூர்த்தி செய்வதும், மக்களுக்கு மருத்துவம் மற்றும் சூரிய மின் சக்தி தொடர்பாய் பயிற்சி அளிப்பதும் ஆகும்.

## சில தொழில்நுட்பங்கள்
* மழை நீர் சேமிப்பு
* டோம் கட்டிடங்கள்
* கைவேலை
* சூரிய ஆற்றல்

## சமூகப் பங்களிப்பு
இவரது கல்லூரியில் இது வரை 30,00,000 பேர் சூரிய சக்தி பொறியாளராகவும், தையல் கலை வல்லுனராகவும், ஆசிரியர்களாகவும், கட்டிட வடிவமைப்பாளர்களாகவும் மற்றும் மருத்துவராகவும் பயிற்சி பெற்றுள்ளனர்.

## வெளி இணைப்புகள்
*BBC feature
*UNESCO
*PBS News Hour Article 

## மேற்கோள்கள்


பகுப்பு:வளர்ச்சியல்
பகுப்பு:பேண்தகுவியல்
பகுப்பு:தானே செய்தல்
பகுப்பு:அஜ்மேர் மாவட்டம்
ஜீவன்

**ஜீவன்** என்ற தலைப்பில் உள்ள கட்டுரைகள்:

* ஜீவன் - தமிழ் திரைப்பட நடிகர்
* ஜீவன் குமாரதுங்க - இலங்கை அரசியல்வாதி
* ஜீவன் மென்டிஸ் - இலங்கை அணியின் மேலதிக குச்சக்காப்பாளர்.
* ஓவியர் ஜீவன் -

----
ஜீவன் (நடிகர்)

**ஜீவன்** (பிறப்பு: சூலை 6, 1975) என்பவர் தமிழ்த் திரைப்பட நடிகராவார். இவருடைய இயற்பெயர் *விஜயபாஸ்கர் ரெங்கராஜ்* என்பதாகும்.

## திரை வாழ்க்கை
’யுனிவர்சிடி’ என்ற திரைப்படம் மூலமாக கதாநாயகனாக தமிழ் திரையுலகில் அறிமுகமானவர். அதன் பின்பு ’காக்க காக்க’ திரைப்படத்தில் எதிர்மறைக் கதாபாத்திரம் ஏற்றார்.

## [[திரைப்படங்கள்|<sub>திரைப்படங்கள்</sub>]]

.

{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#CCCCCF" align="center"
| **ஆண்டு** || **திரைப்படம்** ||  **கதாப்பாத்திரம்** || **குறிப்பு**
|-
|rowspan="1"| 2002 || *[[யுனிவர்சிடி (திரைப்படம்)|யுனிவர்சிடி]]* || காந்தி ||
|-
|rowspan="1"| 2003 || *[[காக்க காக்க]]* || பாண்டியா|| பிலிம்பேர் விருது-சிறந்த வில்லன்ITFA விருது-சிறந்த வில்லன்]]
|-
|rowspan="1"| 2006 || *[[திருட்டு பயலே]]* || மாணிக்கம் ||
|-
|rowspan="2"| 2007 || *[[நான் அவனில்லை (2007 திரைப்படம்)|நான் அவனில்லை]]* || ஜூசப் பெர்னாண்டஸ் ||
|-
| *[[மச்சக்காரன்]]* || விக்கி ||
|-
|rowspan="1"| 2008 || *[[தோட்டா (திரைப்படம்)|தோட்டா]]* || சண்முகம் ||
|-
|rowspan="1"| 2009 || *[[நான் அவனில்லை 2 (திரைப்படம்)|நான் அவனில்லை]]* || ஜூசப் பெர்னாண்டஸ் ||
|-
|rowspan="1"| 2013 || *[[கிருஷ்ண லீலை]]*|| || பின்-தயாரிப்பில்
|-
|rowspan="1"| 2015 || ''அதிபர்                     
(திரைப்படம்)|| 
## ஆதாரங்களும் மேற்கோள்களும்

## வெளி இணைப்புகள்
* 

பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1975 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
திருட்டுப் பயலே

***திருட்டு பயலே*** (*Thiruttu Payale*) திரைப்படம் சுசி கணேசன் இயக்கிய காதல் விறுவிறுப்புத் திரைப்படமாகும். இத்திரைப்படத்தில் ஜீவன், சோனியா அகர்வால், அப்பாஸ், மாளவிகா, விவேக், மனேஜ் கே ஜெயின் மற்றும்சார்லி ஆகியோர் நடித்திருந்தனர்.

## நடிப்பு

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

## விமர்சனம்
ஆனந்த விகடன் வார இதழில் எழுதிய விமர்சனத்தில் "ஒவ்வொரு மனிதனுக்குள்ளும் உருவாகிற திருட்டுத்தனங்களைத் தோலுரித்துக் காட்டும் அழுத்தமான கதைக் களம்தான். இருந்தாலும், காட்சிகளின் வேகத்தைக் கொஞ்சம் கூட்டி, தடக்கென முடியும் க்ளைமேக்ஸை இன்னும் விறுவிறுப்பாக்கி இருந்தால், திருட்டுப் பயல் நல்ல திருப்தி தந்திருப்பான்!" என்று எழுதி  மதிப்பெண்களை வழங்கினர்.

## ஆதாரங்களும் மேற்கோள்களும்

## வெளி இணைப்புகள்
* AGS Entertainment Website

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:தகாத உறவு குறித்தான இந்தியத் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:மாளவிகா நடித்த திரைப்படங்கள்
பகுப்பு:சார்லி நடித்த திரைப்படங்கள்
கோப்பி லுவாக்

புனுகுப்பூனைக் குடும்பத்தைச் சேர்ந்த  ஆசிய மரநாய் சாப்பிட்டு எச்சமாகப் போடும்  கோப்பி விதைகள்  **கோப்பி லுவாக்** (Kopi Luwak)  என்று அழைக்கப்படுகின்றன .தேர்வு மற்றும் செரிமானம் மூலம் கோபி விதைகளை இது  மேம்படுத்தும் என்று கோபிக்கொட்டை தயாரிப்பாளர்கள்  வாதிடுகின்றனர் .மற்றொரு புறம்  , பூனைகளைக் கூண்டில் அடைப்பதால், அவற்றின் நடமாட்டம் கட்டுப்படுத்தப்படுகிறது. காலாற நடப்பது, இணையுடன் சேருவது, பிடித்ததை வேட்டையாடி உண்பது, தன் வயதொத்த பூனைகளுடன் விளையாடுவது என்ற சுதந்திரம் பறிக்கப்பட்டு, பணம் சம்பாதிப்பதில் ஒத்துழைக்க வேண்டிய உயிருள்ள இயந்திரமாக மாற்றப்படுகின்றன என்று  வாதிடுவோரும் உள்ளனர்.சில காலத்துக்குப் பிறகு, பூனைகள் இரையெடுக்கவே தயங்கும்போது கூண்டுகளிலிருந்து அவற்றை வெளியே விட்டுவிடுகிறார்கள். பனைமரக் காடுகளில் வசிக்கும் அந்தப் பூனைகள் காடுகளுக்குள் சென்ற உடனேயே இறந்துவிடுகின்றன என்றும் கூறப்படுகிறது.

## மேற்கோள்கள்

பகுப்பு:பானங்கள்
பகுப்பு:விலங்கு வன்கொடுமை
பகுப்பு:விலங்குத் தொழிற்கூட்டு
நான் அவன் இல்லை

***நான் அவன் இல்லை*** (*Naan Avan Illai*) திரைப்படம் 2007 ல் இயக்குநர் செல்வா இயக்கிய தமிழ்த் திரைப்படமாகும். இத்திரைப்படம் கே. பாலச்சந்தர் இயக்கத்தில் நடிகர் ஜெமினி கணேசன் நடித்திருந்த நான் அவனில்லை திரைப்படத்தி்ன் கதையைத் தழுவி எடுக்கப்பட்டது. இதில்  ஜீவன், சினேகா, நமிதா, மாளவிகா, ஜோதிமயி, கீர்த்தி சாவ்லா, லிவிங்ஸ்டன், இலட்சுமி, தேஜாஸ்ரீ, மயில்சாமி ஆகியோர் நடித்திருக்கிறார்கள்.

## நடிகர்கள்

## பாடல்கள்
இத்திரைப்படத்திற்கு விஜய் ஆண்டனி, டி. இமான் ஆகியோர் இசையமைத்துள்ளனர். இப்படத்தில் இடம்பெற்ற "ராதா காதல் வராதா" பாடலானது 1974 ஆவது ஆண்டில் வெளியான *[[நான் அவனில்லை (1974 திரைப்படம்)|நான் அவனில்லை]]* திரைப்படத்தில் இடம்பெற்ற *ராதா காதல் வராதா* பாடலின் மறுஆக்கமாகும். இப்படத்தின் எல்லா பாடல்களும் நேர்மறையான விமர்சனங்களை பெற்று வெற்றியைப் பெற்றன. குறிப்பாக, சங்கீதா ராஜேஷ்வரன், ஜெயதேவ் குரல்களில் சினேகா-ஜீவன் இடம்பெறும் "ஏன் எனக்கு மயக்கம்" பாடலானது 2007 ஆவது ஆண்டில் வெளியான மிகச் சிறந்த பத்து பாடல்களில் ஒன்றாக அமைந்தது. மேலும் 2007 பிலிம்பேர் விருதிற்கும் பரிந்துரைக்கப்பட்டது.

## மேற்கோள்கள்

## வெளி இணைப்புகள்

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:விஜய் ஆண்டனி இசையமைத்த திரைப்படங்கள்
பகுப்பு:நமிதா நடித்த திரைப்படங்கள்
பகுப்பு:சினேகா நடித்த திரைப்படங்கள்
குருதியின் கன அளவு

**குருதியின் கன அளவு** (Blood volume) என்பது மனித உடலிலுள்ள குருதியின் மொத்த  கனஅளவாகும். 70 கிலோ கிராம் எடையுள்ள ஒரு மனிதரின் உடலில் சுமார் 5 முதல் 6 லிட்டர் இரத்தம் காணப்படும். குருதியிலுள்ள செவ்வணுக்கள்  உயிரணுக்களுக்கு தேவையான ஆக்சிஜனை
எடுத்துச் செல்லவும் எச்சமாகத் தோன்றும் கரிஇரு தீயதை (கார்பன் டை ஆக்சைடை CO2) அகற்றவும் உதவுகின்றன. இரத்தத்திலுள்ள வெள்ளை அணுக்கள் பலவகையிலும் நோய் எதிர்ப்பு பணிகளைச் செய்கின்றன. குருதியிலுள்ள நீர்மப் பகுதி பிளாசுமா எனப்படும். உடலியக்கத்திற்குத் தேவையான பல தனிமங்களும் மிக நுண்ணிய அளவில் உள்ளன. பிளாசுமாவும் வெள்ளை, செவ்வணுக்களும் இணைந்து உள்ளதே குருதியாகும்.

## குருதியின் கனஅளவைக் கணக்கிடல்
சிற்சில நேரங்களில் குருதியின் கன அளவு என்ன என்று தெரிந்து கொள்ள வேண்டிய நிலை மருத்துவத்தின் போது ஏற்படுகிறது. இதற்கு அணுக்கரு மருத்துவம் (Nuclear medicine) உதவுகிறது.

அணு நிறை 51 கொண்ட கதிரியக்கக் குரோமியம் காமாக் கதிர்களை வெளியிடுகிறது. சுமார் 740 கிலோ பெக்கரல் (kBq ) குரோமியத்தினை, உறிஞ்சியின் துணையுடன் எடுக்கப்பட்ட 10 கன சென்டி மீட்டர் இரத்தத்துடன் கலந்து 10 நிமிடங்கள் பொறுத்திருந்து மறுபடியும் உடலினுள் செலுத்தப்படுகிறது. 15 நிமிடங்களில் இந்த கதிர்த் தனிமம் உடலிலுள்ள எல்லா குருதியுடனும் சீராகக் கலந்து விடுகிறது. இவ்வாறு கலந்துவிட்ட நிலையில் சிறிதளவு இரத்தம் உறிஞ்சிமூலம் எடுக்கப்படுகிறது. உடலிலுள்ள மொத்த குருதியின் கன அளவு V சிசி என்றும் இப்போது எடுக்கப்பட்ட குருதியின் அளவு v சிசி என்றும் கொள்வோம். முதலில் எடுத்துக் கொண்ட குரோமியம் 51 ன், எண்கருவியில் (Counter) பெறப்பட்ட எண் A c/m என்றும் குரோமியம் கலந்த உடலிலிருந்து எடுக்கப்பட்ட குருதியில் எடுக்கப்பட்ட அளவு a c/m என்றும் கொண்டால், இரண்டிலும் ஒப்புக் கதிரியக்கம் (Specific activity) சமமாக இருக்கும். அதாவது,

: \frac{A}{V}   =  \frac {a}{v} \,

இதில் V ஐத் தவிர மற்ற அளவீடுகள் தெரியும் எனவே 

:  V =  A \times \frac{v}{a}\,  கன சென்டி மீட்டர்  என்று கணக்கிட்டுத் தெரிந்து கொள்ளலாம்.

## ஆதாரம்
சாலியர் குரல் -செப்டம்பர் 1997.

பகுப்பு:குருதி